**Vyhodnotenie medzirezortného pripomienkového konania**

Nariadenie vlády Slovenskej republiky, ktorým sa vyhlasuje prírodná rezervácia Veľký Bukovec a jej ochranné pásmo

|  |  |
| --- | --- |
| Spôsob pripomienkového konania |   |
| Počet vznesených pripomienok, z toho zásadných | 20 /4 |
| Počet vyhodnotených pripomienok | 20 |
|  |  |
| Počet akceptovaných pripomienok, z toho zásadných | 0 /0 |
| Počet čiastočne akceptovaných pripomienok, z toho zásadných | 0 /0 |
| Počet neakceptovaných pripomienok, z toho zásadných | 0 /0 |
|  |  |
| Rozporové konanie (s kým, kedy, s akým výsledkom) |  |
| Počet odstránených pripomienok |  |
| Počet neodstránených pripomienok |  |

Sumarizácia vznesených pripomienok podľa subjektov

|  |  |  |  |  |  |
| --- | --- | --- | --- | --- | --- |
| **Č.** | **Subjekt** | **Pripomienky do termínu** | **Pripomienky po termíne** | **Nemali pripomienky** | **Vôbec nezaslali** |
| 1. | Ministerstvo financií Slovenskej republiky | 1 (1o,0z) | 0 (0o,0z) |  |  |
| 2. | Ministerstvo investícií, regionálneho rozvoja a informatizácie Slovenskej republiky | 2 (2o,0z) | 0 (0o,0z) |  |  |
| 3. | Ministerstvo pôdohospodárstva a rozvoja vidieka Slovenskej republiky | 4 (0o,4z) | 0 (0o,0z) |  |  |
| 4. | Ministerstvo spravodlivosti Slovenskej republiky | 3 (3o,0z) | 0 (0o,0z) |  |  |
| 5. | Ministerstvo vnútra Slovenskej republiky | 1 (1o,0z) | 0 (0o,0z) |  |  |
| 6. | Odbor aproximácie práva sekcie vládnej legislatívy Úradu vlády SR | 7 (7o,0z) | 0 (0o,0z) |  |  |
| 7. | Úrad geodézie, kartografie a katastra Slovenskej republiky | 1 (1o,0z) | 0 (0o,0z) |  |  |
| 8. | Verejnosť | 1 (1o,0z) | 0 (0o,0z) |  |  |
| 9. | Štatistický úrad Slovenskej republiky (Úrad vlády Slovenskej republiky, odbor legislatívy ostatných ústredných orgánov štátnej správy) | 0 (0o,0z) | 0 (0o,0z) | x |  |
| 10. | Úrad jadrového dozoru Slovenskej republiky | 0 (0o,0z) | 0 (0o,0z) | x |  |
| 11. | Úrad pre normalizáciu, metrológiu a skúšobníctvo Slovenskej republiky (Úrad vlády Slovenskej republiky, odbor legislatívy ostatných ústredných orgánov štátnej správy) | 0 (0o,0z) | 0 (0o,0z) | x |  |
| 12. | Ministerstvo kultúry Slovenskej republiky | 0 (0o,0z) | 0 (0o,0z) | x |  |
| 13. | Ministerstvo práce, sociálnych vecí a rodiny Slovenskej republiky | 0 (0o,0z) | 0 (0o,0z) | x |  |
| 14. | Ministerstvo obrany Slovenskej republiky | 0 (0o,0z) | 0 (0o,0z) | x |  |
| 15. | Ministerstvo školstva, vedy, výskumu a športu Slovenskej republiky | 0 (0o,0z) | 0 (0o,0z) | x |  |
| 16. | Generálna prokuratúra Slovenskej republiky | 0 (0o,0z) | 0 (0o,0z) | x |  |
| 17. | Národná banka Slovenska | 0 (0o,0z) | 0 (0o,0z) | x |  |
| 18. | Ministerstvo hospodárstva Slovenskej republiky | 0 (0o,0z) | 0 (0o,0z) | x |  |
| 19. | Ministerstvo dopravy a výstavby Slovenskej republiky | 0 (0o,0z) | 0 (0o,0z) | x |  |
| 20. | Asociácia zamestnávateľských zväzov a združení Slovenskej republiky | 0 (0o,0z) | 0 (0o,0z) | x |  |
| 21. | Úrad priemyselného vlastníctva Slovenskej republiky | 0 (0o,0z) | 0 (0o,0z) | x |  |
| 22. | Protimonopolný úrad Slovenskej republiky | 0 (0o,0z) | 0 (0o,0z) | x |  |
| 23. | Ministerstvo zahraničných vecí a európskych záležitostí Slovenskej republiky | 0 (0o,0z) | 0 (0o,0z) | x |  |
| 24. | Ministerstvo životného prostredia Slovenskej republiky | 0 (0o,0z) | 0 (0o,0z) |  | x |
| 25. | Ministerstvo zdravotníctva Slovenskej republiky | 0 (0o,0z) | 0 (0o,0z) |  | x |
| 26. | Úrad vlády Slovenskej republiky | 0 (0o,0z) | 0 (0o,0z) |  | x |
| 27. | Úrad pre verejné obstarávanie | 0 (0o,0z) | 0 (0o,0z) |  | x |
| 28. | Úrad pre normalizáciu, metrológiu a skúšobníctvo Slovenskej republiky | 0 (0o,0z) | 0 (0o,0z) |  | x |
| 29. | Štatistický úrad Slovenskej republiky | 0 (0o,0z) | 0 (0o,0z) |  | x |
| 30. | Správa štátnych hmotných rezerv Slovenskej republiky | 0 (0o,0z) | 0 (0o,0z) |  | x |
| 31. | Najvyšší kontrolný úrad Slovenskej republiky | 0 (0o,0z) | 0 (0o,0z) |  | x |
| 32. | Najvyšší súd Slovenskej republiky | 0 (0o,0z) | 0 (0o,0z) |  | x |
| 33. | Národná rada Slovenskej republiky | 0 (0o,0z) | 0 (0o,0z) |  | x |
| 34. | Kancelária Ústavného súdu Slovenskej republiky | 0 (0o,0z) | 0 (0o,0z) |  | x |
| 35. | Slovenská poľnohospodárska a potravinárska komora | 0 (0o,0z) | 0 (0o,0z) |  | x |
| 36. | Združenie miest a obcí Slovenska | 0 (0o,0z) | 0 (0o,0z) |  | x |
| 37. | Splnomocnenec vlády Slovenskej republiky pre rómske komunity | 0 (0o,0z) | 0 (0o,0z) |  | x |
| 38. | Konfederácia odborových zväzov Slovenskej republiky | 0 (0o,0z) | 0 (0o,0z) |  | x |
| 39. | Republiková únia zamestnávateľov | 0 (0o,0z) | 0 (0o,0z) |  | x |
| 40. | Úrad pre dohľad nad zdravotnou starostlivosťou | 0 (0o,0z) | 0 (0o,0z) |  | x |
| 41. | Konferencia biskupov Slovenska | 0 (0o,0z) | 0 (0o,0z) |  | x |
| 42. | Asociácia priemyselných zväzov | 0 (0o,0z) | 0 (0o,0z) |  | x |
| 43. | Národný bezpečnostný úrad | 0 (0o,0z) | 0 (0o,0z) |  | x |
|  | Spolu | 20 (16o,4z) | 0 (0o,0z) |  |  |

Vyhodnotenie vecných pripomienok je uvedené v tabuľkovej časti.

|  |
| --- |
| Vysvetlivky k použitým skratkám v tabuľke: |
| O – obyčajná | A – akceptovaná |
| Z – zásadná | N – neakceptovaná |
|  | ČA – čiastočne akceptovaná |

|  |  |  |  |  |
| --- | --- | --- | --- | --- |
| **Subjekt** | **Pripomienka** | **Typ** | **Vyh.** | **Spôsob vyhodnotenia** |
| **MFSR** | **Všeobecne**Návrh je potrebné zosúladiť s prílohou č. 1 Legislatívnych pravidiel vlády SR (napríklad v § 2 ods. 1 tretej vete slová „sú zakreslené“ nahradiť slovami „je zakreslená“, v § 2 ods. 4 slová „výrub je možné realizovať“ nahradiť slovami „je možné realizovať výrub“, v § 3 ods. 2 vypustiť legislatívnu skratku „(ďalej len „lokalita svetového dedičstva“)“, pretože sa ďalej používa len jedenkrát, v prílohe č. 1 časti „Popis hranice prírodnej rezervácie“ druhom odseku štvrtej vete vypustiť slovo „zase“ ako nadbytočné, v treťom odseku (str. 3, druhý riadok odspodu) skratku „NPR“ vypísať a za číslo „100“ vložiť skratku „m“, v treťom odseku (str. 6, štvrtý riadok odspodu) vypustiť duplicitné slovo „hranice“, v treťom odseku (str. 7, siedmy riadok odspodu) slová „sa potom štverá“ nahradiť slovom „pokračuje“, v štvrtom odseku (str. 8, 15. riadok odvrchu) preformulovať slová „sa hranica od hranice medzi dielcami“, keďže navrhované znenie je nezrozumiteľné, v štvrtom odseku (str. 9, siedmy riadok odspodu) za slovo „najzápadnejšom“ vložiť slovo „smere“, v celej prílohe č. 2 slovo „Stade“ nahradiť slovom „Odtiaľ“ (6x), v prílohe č. 2 časti „Zóna A a zóna B“ prvom odseku slovo „vyššie“ nahradiť slovami „v prílohe č. 1“, v prílohe č. 2 časti „Ochranné pásmo“ prvom odseku vypustiť slovo „presnejšie“ a slovo „vyššie“ ako nadbytočné, v druhom odseku (str. 18) vypustiť slovo „kúsok“ ako nadbytočné a slovo „viď“ nahradiť slovom „pozri“, v treťom odseku prvej vete za slovo „napája“ vložiť slovo „na“, v treťom odseku (str. 20, siedmy riadok odspodu) vypustiť slovo „medzi“ ako nadbytočné, v treťom odseku (str. 21, desiaty riadok odvrchu) slová „dielce 486“ nahradiť slovami „dielec 486“, v treťom odseku (str. 22, ôsmy riadok odvrchu) preformulovať slová „západnej dielca 551 s lesnými cestami“, keďže navrhované znenie je nezrozumiteľné, v treťom odseku (str. 22, tretí riadok odspodu) slovo „tiaž“ nahradiť slovom „tiež“, v štvrtom odseku (str. 23) slová „ka najjužnejšiemu“ nahradiť slovami „k najjužnejšiemu“ (2x), v siedmom odseku (str. 25) slovo „Slovenska“ nahradiť slovami „Slovenskej republiky“, na str. 26 doplniť príslušný nadpis nad zoznam parciel ochranného pásma, v prílohe č. 3 časti Poznámka vypustiť legislatívnu skratku „(ďalej len „vyhláška MŽP SR č. 24/2003 Z. z.“)“ a skratku „MŽP SR“ (2x) ako nadbytočnú).  | O | A | Vlastný materiál upravený v zmysle pripomienky. |
| **MIRRI SR** | **K predkladacej správe**Odporúčame odstrániť duplicitný názov "Predkladacia správa". | O | A | Upravené v zmysle pripomienky. |
| **MIRRI SR** | **K predkladacej správe**V treťom odseku, druhá veta odporúčame slová "národnými prírodnými rezerváciami" nahradiť slovami "národným prírodným rezerváciám". ODÔVODNENIE: gramatická pripomienka. | O | A | Upravené v zmysle pripomienky. |
| **MPRVSR** | **§ 2 ods. 4**V § 2 žiadame vypustiť odsek 4. Odôvodnenie: Predkladateľ sa v „Dôvodovej správe“ odvoláva na „Projekt ochrany o PR Veľký Bukovec“, ktorý sa podľa § 54 ods. 13 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon o ochrane prírody“) vyhotovuje ako podklad na vyhlasovanie ochrany alebo zmeny ochrany chránených území, chránených stromov a ich ochranných pásiem. Projekt ochrany prírodnej rezervácie Veľký Bukovec, v rámci kapitoly „3.3. Zhodnotenie potrebných obmedzení bežného obhospodarovania“ uvádza, že v zóne „B (EFP2), bude prípustný len jednotlivý výber stromov v prospech ochrany samotných komponentov. Podľa § 15 zákona o o ochrane prírody sa na území, na ktorom platí štvrtý stupeň ochrany, teda v tomto prípade zóny B. prírodnej rezervácie, je zakázané „používať iné spôsoby hospodárenia v lesoch ako prírode blízke hospodárenie v lesoch. Predkladateľ však v § 2 uvádza, že na „výrub“ sa bude uplatňovať jednotlivého výberu podmieňuje súhlasom organizácie ochrany prírody a krajiny podľa § 65a ods. 2 písm. i) zákona o ochrane prírody, s čím nesúhlasíme. § 65a ods. 2 písm. i) zákona o ochrane prírody ustanovuje, že Štátna ochrany prírody Slovenskej republiky „vydáva stanovisko k náhodnej ťažbe podľa § 14 ods. 8 a súhlasné stanovisko k náhodnej ťažbe podľa osobitného predpisu“. Jednotlivý výber stromov a náhodná ťažba sú dva rozdielne aspekty manažmentu lesov a žiadny všeobecne záväzný právny predpis neustanovuje kompetenciu vydávania súhlasu organizácie ochrany prírody na realizáciu jednotlivého výberu stromov. Zároveň upozorňujeme, že slovo „výrub“ je definované v zákone o ochrane prírody vo vzťahu k problematike „drevín“ a nie v zákone o lesoch. Ak by šlo o „výrub“ tento by sa dotýkal iba drevín na iných pozemkoch ako lesných pozemkoch, pričom predpokladáme, že predkladateľ chcel upresniť hospodárenie v lesoch, teda na lesných pozemkoch spôsobom, ako je uvedené v § 15 ods. 1 zákona o ochrane prírody. Čo sa týka kompetencie Štátnej ochrany prírody Slovenskej republiky podľa § 65a ods. 2 písm. i), táto vyplýva zo všeobecne záväzného právneho predpisu právnej sily zákona a je irelevantné ju opakovať v predpisoch vydaných na vykonanie zákona o ochrane prírody a uplatňuje sa všade tam, kde je ju možné podľa zákona o ochrane prírody uplatniť. V rámci rokovaní o tejto pripomienke bola navrhnutá úprava § 2 ods. 4:(4) V zóne B je možné realizovať ťažbu výlučne jednotlivým výberom stromov. Vyznačenie stromov určených na ťažbu zabezpečí odborný lesný hospodárx) v spolupráci s organizáciou ochrany prírody a krajiny. Poznámka k odkazu pod čiarou znie:„x) § 48 zákona č. 326/2005 Z. z. o lesoch.“.Alt.(4) V zóne B je možné výrub realizovať výrub výlučne jednotlivým výberom stromov a podľa súhlasného stanoviska organizácie ochrany prírody a krajiny alebo rozhodnutia orgánu ochrany prírody, ak sa vyžaduje podľa zákona (§ 15 ods. 4) alebo osobitného predpisu x).Poznámka k odkazu pod čiarou znie:„x) § 23 ods. 10 písm. b) zákona č. 326/2005 Z. z. o lesoch. | Z | N | Predmetný text § 2 ods. 4 vlastného materiálu je identický s ustanovením § 2 ods. 4 druhá veta vládou schváleného a účinného nariadenia vlády Slovenskej republiky č. 237/2020 Z. z., ktorým sa vyhlasuje prírodná rezervácia Vihorlatský prales. Materiál je predkladaný v súlade s uznesením vlády SR č. 508 zo 14. októbra 2019 k Návrhu úpravy hraníc slovenských komponentov lokality svetového dedičstva UNESCO Staré bukové lesy a bukové pralesy Karpát a iných regiónov Európy, ktorým vláda zaviazala dotknuté subjekty k súčinnosti a určila ochranu i manažment lokality a jej zóny. Schválením predkladaného materiálu dôjde k splneniu úlohy B.1 uznesenia vlády Slovenskej republiky č. 508 zo 14. októbra 2019.Schválením materiálu dôjde k splneniu medzinárodných záväzkov vyplývajúcich Slovenskej republike z Dohovoru o ochrane svetového kultúrneho a prírodného dedičstva. Slovenská republika tak odstráni nedostatky vo vymedzení hraníc, na ktoré bola dlhodobo upozorňovaná a zabezpečí požadovanú právnu ochranu lokality UNESCO. Na rozporovom konaní na úrovni štatutárov bolo dohodnuté, že o konečnom znení § 2 ods. 4 rozhodne LRV SR.Rozpor: pretrváva |
| **MPRVSR** | **§ 3 ods. 3**V § 3 žiadame znenie odseku 3 nahradiť podrobnosťami o územnej ochrane v súlade s § 22 ods. 6 zákona o ochrane prírody, t. j. stanoviť územnú a časovú platnosť uplatňovania zákazov a obmedzení Odôvodnenie: Predkladateľ v § 3 ods. 3 odkazuje na „program starostlivosti“. Upozorňujeme na skutočnosť, že „program starostlivosti“ nie je v súčasnej dobe schválený v súlade so zákonom o ochrane prírody, resp. nie je vypracovaný vôbec. Zároveň upozorňujeme na skutočnosť, že tieto dokumenty ochrany prírody, na ktoré sa návrh nariadenia vlády odvoláva, nie sú zverejnené v žiadnom publikačnom nástroji orgánov verejnej moci (napr. vestník). Navrhované znenie vyššie uvedených odsekov uvádza dotknuté subjekty do právnej neistoty. V zmysle § 22 ods. 6 zákona o ochrane prírody podrobnosti o územnej ochrane prírodnej rezervácie alebo národnej prírodnej rezervácie a jej ochranného pásma ustanoví vláda nariadením. Podrobnosťami o územnej ochrane sa určuje najmä územný a časový rozsah uplatňovania zákazov a obmedzení podľa uplatňovaného stupňa ochrany. Z uvedeného dôvodu žiadame takto prepracovať ustanovenia § 3 odseku 3 návrhu nariadenia vlády.  | Z | N | Znenie § 3 ods. 3 je totožné s  ustanovením § 3 ods. 3 vládou Slovenskej republiky schváleného a účinného nariadenia vlády Slovenskej republiky č. 237/2020 Z. z., ktorým sa vyhlasuje prírodná rezervácia Vihorlatský prales.Zákazy a obmedzenia, najmä podľa uplatňovaného stupňa ochrany, sú uvedené v § 2 ods. 2 až 5 návrhu nariadenia vlády Slovenskej republiky, ktorým sa vyhlasuje prírodná rezervácie Veľký Bukovec. *Poznámka: Požiadavka za nahradenie stupňa ochrany podrobnosťami o územnej ochrane bola aj predmetom rozporového rokovania dňa 7. januára 2021 na úrovni štátnych tajomníkov k 5 nariadeniam vlády, ktorými sa vyhlasuje PR Oborínsky luh a chránené areály Široká, Ostrovné lúčky a Čachtické Karpaty, kde MPRV SR od pripomienky odstúpilo a rozpor bol odstránený.* *Na vznesenej pripomienke k PR Veľký Bukovec MPRV SR netrvá ako na zásadnej. Rozpor je považovaný za odstránený.* |
| **MPRVSR** | **doložka vplyvov**V bode „9. Vplyv navrhovaného materiálu“ žiadame zmeniť vyhodnotenie na podnikateľské prostredie na „negatívne“ a dopracovať analýzu vplyvov. Odôvodnenie: Predkladateľ v bode „10. Poznámka“, uvádza, že „vplyvy boli analyzované“ v rámci „vládou schváleného materiálu“ „Návrh na úpravu hraníc....“ a z uvedeného dôvodu sa opätovne nepredkladá analýza vybraných vplyvov. V prípade, že dochádza k negatívnemu vplyvu na podnikateľské prostredie z dôvodu obmedzenia bežného obhospodarovania, čo potvrdzuje aj projekt ochrany v časti 3.3. Zhodnotenie potrebných obmedzení bežného obhospodarovania“, materiál má obsahovať aj analýzu vplyvov. Ak predkladateľ disponuje analýzou vplyvov ku komplexnému materiálu, nemôže byť problémom ju špecifikovať pri vyhlasovaní jednotlivých súčastí lokality UNESCO Staré bukové lesy a bukové pralesy tak, aby dopady tej ktorej lokality boli dotknutým subjektom zrejmé pri každej jednej lokalite osobitne. Navyše aj v zmysle odôvodnenia je ochrana prostredníctvom uznesenia vlády SR, vo väzbe na súčasne platný 2. stupeň ochrany, nedostatočná. Z uvedeného vyplýva, že k zabezpečeniu ochrany a dopadom na jednotlivé subjekty dochádza až týmto nariadením vlády. Ako sa uvádza v predkladanom materiáli, materiál neobsahuje analýzu vybraných dopadov na podnikateľské prostredie, kedže analýzu obsahoval materiál „Návrh na úpravu hraníc slovenských komponentov lokality svetového dedičstva UNESCO Staré bukové lesy a bukové pralesy Karpát a iných regiónov Európy“. Avšak na vyhlasovanom území platí aktuálne druhý stupeň ochrany ale navrhujú sa zóna A, B a tretí stupeň ochrany. | Z | ČA | Doložka vybraných vplyvov bola v bode 10. Poznámky upravená a doplnená textom tak, aby bolo lepšie objasnené, že vybrané vplyvy predkladaného materiálu boli už predmetom vyššie uvedeného vládou schváleného materiálu 14. októbra 2019. T. j. nie je vypracúvaná duplicitná doložka vybraných vplyvov, ale v bode 10 boli doplnené podrobnosti.*Poznámka: doplnok bodu 10 bude znieť:* „*Materiál je predkladaný v priamej nadväznosti na uznesenie vlády Slovenskej republiky č. 508 zo 14. októbra 2019, ktorého súčasťou bola doložka vybraných vplyvov s príslušnými analýzami. Vybrané vplyvy návrhu nariadenia vlády, ktorým sa vyhlasuje PR Veľký Bukovec (rovnako ako v minulosti nariadenia vlády, ktorými boli vyhlásené PR Rydošová a PR Vihorlatský prales) už preto boli zahrnuté vo vládou schválenom materiáli v roku 2019. Predkladaný materiál teda nebude mať žiadne nové vybrané vplyvy. Pre úplnosť uvádzame nižšie čiastkové vplyvy odvodené z vládou schváleného materiálu.* *Navrhovaná PR Veľký Bukovec a jej ochranné pásmo zahŕňajú pozemky v štátnom vlastníctve (na väčšine územia v správe Lesopoľnohospodárskeho majetku Ulič, š. p.) a vo výmere necelých 250 ha aj pozemky neštátnych subjektov.* *Z celkových odhadovaných vplyvov úpravy hraníc lokality UNESCO analyzovaných vo vládou schválenom materiáli boli pre potreby projektu ochrany vyčíslené odhady náhrad za obmedzenie bežného obhospodarovania, ktoré vyplýva z 5. stupňa ochrany (bezzásahový režim). Predpokladá sa riešenie formou finančnej náhrady v zmysle § 61e zákona č. 543/2002 Z. z. Subjekty, ktoré majú nárok na túto formu náhrady, si ju žiadajú na okresnom úrade v sídle kraja na základe vypracovaného znaleckého posudku. Odhadovaná maximálna hodnota finančnej náhrady (zóna A plus zóna B) je 190 665,- Eur/rok (odhad bol vypracovaný pre správcov majetku vo vlastníctve štátu). Presná suma bude stanovená znaleckým posudkom.* *Odhad v prípade iných foriem náhrady (navrhovaný bol nájom) pozemkov u neštátnych vlastníkov je 21 254,- Eur/rok. Vo vládou schválenom materiáli je podobne uvedený celkový odhad v súvislosti s realizáciou prírode blízkeho obhospodarovania lesov v ochrannom pásme (alikvotná časť predstavuje približne 418 989 Eur/rok). Podobne boli vo vládou schválenom materiáli identifikované celkové predpokladané sociálne vplyvy.* *V prílohe č. 4 vládou schváleného materiálu – Analýza sociálnych vplyvov sú uvedené predpokladané vplyvy na zamestnanosť. V rámci celého navrhovaného územia  slovenských komponentov  sa odhaduje zníženie počtu pracovných miest o 32,2 + 3,8 = 36,0 pracovných úväzkov. Na základe vykonanej  bilancie pri  uplatnení bezzásahového režimu by došlo k zníženiu pracovných príležitosti o dvoch pracovníkov v ťažbe dreva. Pri odvoze dreva jedným pracovníkom - vodičom odvoznej súpravy by sa znížil objem odvozu o cca 2542 jázd.* *Obmedzenie pestovnej činnosti sa za daných okolností dotýka predovšetkým výkonu - príprava plôch pre prirodzené zmladenie vrátane uhadzovania haluziny. Umelé zalesňovanie vzhľadom na predpísaný objem prirodzeného zmladenia by sa vykonávalo len minimálne.**Môže dôjsť k negatívnemu vplyvu vo forme zníženia zárobkovej činnosti živnostníkov a súkromných osôb, ktoré sa zamestnávali v lesnom hospodárstve (napr. pilčíci). Iné skupiny profesií, skupiny zamestnancov či živnostníkov nebudú ovplyvnené.**Vyhlásenie PR Veľký Bukovec naplní predpokladaný pozitívny vplyv na životné prostredie podľa vládou schváleného materiálu. Dôjde k zabezpečeniu ochrany prirodzených procesov a umožneniu nerušeného vývoja prírodných spoločenstiev nachádzajúcich sa na tomto území – predovšetkým starých bukových lesov a pralesov, ako aj širokého spektra ekologických javov a procesov, ktoré sú viazané na tieto lesné spoločenstvá s dominanciou buka lesného (Fagus sylvatica)“.* *Na vznesenej pripomienke MPRV SR netrvá ako na zásadnej. Rozpor je považovaný za odstránený.* |
| **MPRVSR** | **predkladacia správa**V odseku 6 žiadame doplniť, ktorý orgán ochrany prírody, čím a kedy rozhodol o schválení projektu ochrany. V prípade, že tento dokument osobitne chránených častí prírody a krajiny nie je schválený, žiadame zosúladiť postup vyhlásenia prírodnej rezervácie so zákonom o ochrane prírody. Odôvodnenie: Projekt ochrany prírodnej rezervácie je podkladom pre vyhlásenie PR Veľký Bukovec. Podľa § 54 ods. 20 zákona o ochrane prírody tento dokument ochrany prírody obstaráva a schvaľuje príslušný orgán ochrany prírody po prerokovaní s dotknutými orgánmi štátnej správy. Predkladateľ zároveň odkazuje na „webové sídlo Štátnej ochrany prírody“, pričom však na tomto sídle sa nachádza len „Projekt ochrany o PR Veľký Bukovec“, „verzia z marca 2020 upravená na základe prerokovaní“. Projekt ochrany, ktorý má byť podkladom pre vyhlásenie chráneného územia, má byť, podľa zákona o ochrane prírody, schválený príslušným orgánom ochrany prírody po prerokovaní s dotknutými orgánmi štátnej správy. Zároveň upozorňujeme na skutočnosť, že tento dokument, na ktorý sa návrh nariadenia vlády odvoláva, nie je zverejnený v žiadnom publikačnom nástroji orgánov verejnej moci (napr. vestník) a stránka príspevkovej organizácie, na ktorej je zverejnený neschválený dokument, nie je možné považovať za podklad odpovedajúci požiadavkám zákona o ochrane prírody. | Z | N | Projekt ochrany nepodlieha osobitnému schvaľovaciemu procesu a vyhotovuje sa ako podklad na vyhlasovanie ochrany alebo zmeny ochrany chránených území.*Poznámka: Bolo aj predmetom rozporového rokovania dňa 7. januára 2021 na úrovni štátnych tajomníkov k 5 nariadeniam vlády, ktorými sa vyhlasuje PR Oborínsky luh a chránené areály Široká, Ostrovné lúčky a Čachtické Karpaty, kde MPRV SR od pripomienky odstúpilo a rozpor bol odstránený.* *Na vznesenej pripomienke k PR Veľký Bukovec MPRV SR netrvá ako na zásadnej. Rozpor je považovaný za odstránený.* |
| **MSSR** | **vlastnému materiálu** Nakoľko medzirezortné pripomienkové konanie končí dňa 14. decembra 2020, odporúčame predkladateľovi upraviť navrhnutý dátum nadobudnutia účinnosti návrhu nariadenia - 15. december 2020. Ide o legislatívno-technickú pripomienku.  | O | A | Dátum účinnosti nariadenia bol vzhľadom na dĺžku legislatívneho procesu zmenený. |
| **MSSR** | **doložke zlučiteľnosti**Odporúčame predkladateľovi prepracovať doložku zlučiteľnosti návrhu právneho predpisu s právom Európskej Únie podľa prílohy č. 2 Legislatívnych pravidiel vlády Slovenskej republiky. Ide o legislatívno-technickú pripomienku.  | O | A | Upravené v zmysle pripomienky. |
| **MSSR** | **predkladacej správe** Odporúčame predkladateľovi v treťom odseku, veta druhá, opraviť zrejmú štylistickú nesprávnosť v znení „prilieha k existujúcim národnými prírodnými rezerváciami“, ktoré má správne znieť „prilieha k existujúcim národným prírodným rezerváciám“. Ide o gramatickú úpravu textu.  | O | A | Upravené v zmysle pripomienky. |
| **MVSR** | **návrhu**Navrhujeme zvážiť navrhovaný dátum nadobudnutia účinnosti a v celom návrhu nariadenia ho nahradiť neskorším dátumom. | O | A | Dátum účinnosti nariadenia bol vzhľadom na dĺžku legislatívneho procesu zmenený. |
| **OAPSVLÚVSR** | **K doložke zlučiteľnosti**1. V bode č. 3 doložky zlučiteľnosti žiadame správne označiť písmenami a) až c) primárne právo, sekundárne právo a judikatúru Súdneho dvora Európskej únie, a to v súlade s Prílohou č. 2 k Legislatívnym pravidlám vlády SR. 2. Žiadame odstrániť z textu bod č. 6, a to v súlade s Prílohou č. 2 k Legislatívnym pravidlám vlády SR.  | O | A | Upravené v zmysle pripomienky. |
| **OAPSVLÚVSR** | **K prílohe č. 3 návrhu nariadenia**1. Žiadame opraviť názov v predmete ochrany prírodnej rezervácie, kde sa uvádza ako prioritný biotop európskeho významu na správnu formu: „Ls1.3 Jaseňovo – jelšové podhorské lužné lesy (\*91EO) a Pr3 Penovcové prameniská (\*7220)“. | O | A | Upravené v zmysle pripomienky. |
| **OAPSVLÚVSR** | **K prílohe č. 3 návrhu nariadenia**2. Žiadame v prípade biotopu európskeho významu Ls4 Lipovo – javorové sutinové lesy opraviť kód v znení: „(\*9180)“. | O | A | Upravené v zmysle pripomienky. |
| **OAPSVLÚVSR** | **K prílohe č. 3 návrhu nariadenia**3. Žiadame v prípade vybraných biotopov druhov živočíchov európskeho významu opraviť, resp. doplniť ich názvy- slovenské mená, v znení: „zubor hrivnatý/zubor lesný“ a taktiež „vlk dravý/ vlk obyčajný“. | O | A | Upravené v zmysle pripomienky. |
| **OAPSVLÚVSR** | **K prílohe č. 3 návrhu nariadenia**4. Žiadame opraviť, resp. doplniť vedecké meno biotopu druhov vtákov európskeho významu a sťahovavých druhov vtákov jariabok hôrny na „Tetrastes (Bonasa) bonasia“. | O | N | Vedecký názov podľa aktuálneho návrhu vyhlášky, ktorou sa vykonáva zákon č. 543/2002 Z. z. o ochrane prírody a krajiny je „*Bonasa bonasia*“. |
| **OAPSVLÚVSR** | **K prílohe č. 3 návrhu nariadenia**5. Žiadame opraviť, resp. doplniť slovenské meno biotopu druhov vtákov európskeho významu a sťahovavých druhov vtákov na „tesár čierny/dateľ čierny“, „muchárik malý /muchárik červenohrdlý“, „kuvičok vrabčí /kuvik vrabčí“, „pôtik kapcavý /kuvik kapcavý“. | O | N | Názvy „tesár čierny“, „muchárik malý“, „kuvičok vrabčí“ a „pôtik kapcavý“ sú v súlade s aktuálnym návrhom vyhlášky, ktorou sa vykonáva zákon č. 543/2002 Z. z. o ochrane prírody a krajiny. |
| **OAPSVLÚVSR** | **K sprievodnej dokumentácii**Žiadame opraviť, resp. doplniť vyššie uvedené mená biotopov či už vedecké alebo slovenské, taktiež v sprievodnej dokumentácii k návrhu nariadenia.  | O | N | Názvy sú v súlade s aktuálnym návrhom vyhlášky, ktorou sa vykonáva zákon č. 543/2002 Z. z. o ochrane prírody a krajiny. |
| **ÚGKKSR** | **všeobecne k materiálu**V súvislosti s predloženým materiálom upozorňujeme na nasledovnú skutočnosť: V katastri nehnuteľností sa v zmysle platnej právnej úpravy neeviduje hranica „zóny“ chránených území. V katastri nehnuteľností sa eviduje len hranica chránenej skutočnosti. Podľa § 7 katastrálneho zákona sú obsahom katastra aj údaje o druhoch chránených nehnuteľností. V zmysle § 22 vykonávacej vyhlášky ku katastrálnemu zákonu č. 461/2009 Z. z. v znení neskorších predpisov sa chránená nehnuteľnosť eviduje a) v súbore geodetických informácií zobrazením na katastrálnej mape hranicou chránenej nehnuteľnosti a jej názvom alebo mapovou značkou a prípadne jej názvom, b) v súbore popisných informácií kódom druhu chránenej nehnuteľnosti. Druhy chránenej nehnuteľnosti sa v katastri označujú číselnými kódmi podľa prílohy č. 3 tejto vykonávacej vyhlášky. Kódom druhu chránenej nehnuteľnosti sa v súbore popisných informácií označí každá dotknutá nehnuteľnosť. Ak ide o chránenú stavbu, kódom sa označí aj pozemok, na ktorom je stavba postavená. Z predkladaného materiálu je zrejmé, že sa v ňom používa iná terminológia ako je terminológia zavedená v katastrálnom zákone a vykonávacej vyhláške k nemu. Je preto potrebné výslovne upraviť, čo sa rozumie pod pojmami „hranica zóny prírodnej rezervácie“ a „hranica zóny ochranného pásma prírodnej rezervácie“, a to v nadväznosti na pojmy zavedené v katastrálnom zákone a vykonávacej vyhláške k nemu. Na základe uvedeného sa v katastri nehnuteľností vyznačuje hranica chránenej nehnuteľnosti geometrickým a polohovým určením (katastrálna mapa) a druh chránenej nehnuteľnosti podľa prílohy č. 3 vykonávacej vyhlášky pri nehnuteľnosti v súbore popisných informácií. Pre zápis chránenej skutočnosti do katastra nehnuteľností je potrebné zároveň dodržať ustanovenia technického predpisu, a to Smernice na evidovanie chránených skutočností v katastri nehnuteľností. Bez uvedených náležitostí zápis do katastra nehnuteľností nebude možný.  | O | A | Podľa § 2 písm. c) a d) Smernice na evidovanie chránených skutočností v katastri nehnuteľností sú predmetom evidovania v KN lokalita svetového dedičstva UNESCO a chránená časť prírody (chránená krajinná oblasť, národný park, chránený areál, prírodná rezervácia, prírodná pamiatka, chránený krajinný prvok, chránené vtáčie územie, chránený strom, územie európskeho významu). Podľa § 4 tejto smernice sa v súbore popisných informácií katastra chránené skutočnosti evidujú pri každej dotknutej parcele kódom druhu chránenej nehnuteľnosti. V tomto prípade kódom 205 - Lokalita svetového dedičstva UNESCO,  kódom 104 - Prírodná rezervácia (národná prírodná rezervácia) rovnako pre všetky zóny prírodnej rezervácie a kódom 107 - Ochranné pásmo chráneného územia len pre ochranné pásmo prírodnej rezervácie. |
| **Verejnosť** | **Zásadná pripomienka Lesoochranárskeho zoskupenia VLK k návrhu Nariadenie vlády Slovenskej republiky, ktorým sa vyhlasuje prírodná rezervácia Veľký Bukovec a jej ochranné pásmo - LP.2020.566**Pripomienka je zásadná 1. V §2, odsek 4 žiadame súčasný text „V zóne B výrub je možné realizovať výlučne jednotlivým výberom a so súhlasom organizácie ochrany prírody a krajiny podľa § 65a ods. 2 písm. i) zákona.“ nahradiť textom „V zóne B výrub je možné realizovať výlučne jednotlivým výberom stromov v prospech ochrany samotných komponentov a so súhlasom organizácie ochrany prírody a krajiny podľa § 65a ods. 2 písm. i) zákona.“ Odôvodnenie: V zmysle predkladacej správy „Ministerstvo životného prostredia Slovenskej republiky predkladá na medzirezortné pripomienkové konanie návrh nariadenia vlády Slovenskej republiky, ktorým sa vyhlasuje prírodná rezervácia Veľký Bukovec a jej ochranné pásmo (ďalej len „návrh nariadenia vlády“) v nadväznosti na uznesenie vlády Slovenskej republiky č. 508 zo 14. októbra 2019 k návrhu úpravy hraníc slovenských komponentov lokality svetového dedičstva UNESCO Staré bukové lesy a bukové pralesy Karpát a iných regiónov Európy (ďalej len „lokalita Svetového dedičstva UNESCO“).“. V súvislosti so zabezpečením striktnej ochrany nárazníkovej zóny B1 (zóna B navrhovanej PR Veľký Bukovec) sa v uznesení Vlády SR č. 508/2019 uvádza, že zásahy v tejto zóne môžu byť zamerané iba na jednotlivý stromový výber v prospech ochrany samotných komponentov. V rámci prerokovania zámeru vyhlásiť PR Veľký Bukovec, ktoré oznámil Okresný úrad Prešov verejnou vyhláškou zo dňa 16. marca 2020, podalo LZ VLK pripomienky listom zo dňa 09.04.2020. Okresný úrad Prešov v rámci prerokovania zámeru akceptoval pripomienky LZ VLK a v časti „Spôsob vyhodnotenia“ uviedol: „Projekt ochrany prírodnej rezervácie (PR) Veľký Bukovec (časť lokality UNESCO „Staré bukové lesy a bukové pralesy Karpát a iných regiónov Európy“, časť územia európskeho významu SKUEV0229 Bukovské vrchy) - ďalej len "projekt ochrany PR" bol doplnený v zmysle požiadaviek LZ VLK nasledovne: Pri definovaní činností v zóne B je uvedené "V zmysle uznesenia vlády SR č. 508/2019 bude v zóne B lesohospodárska činnosť obmedzená iba na jednotlivý stromový výber v prospech ochrany samotných komponentov". Zapracovanie tejto požiadky do návrhu nariadenia vlády Slovenskej republiky, ktorou sa vyhlasuje PR Bukovec nie je v kompetencii Okresného úradu Prešov. Okresný úrad Prešov postúpi požiadavku MŽP SR, ktoré je zodpovedné za prípravu legislatívneho materiálu (návrh nariadenia vlády SR, ktorým sa vyhlasuje PR Veľký Bukovec).“. LZ VLK preto žiada o zosúladenie návrhu Nariadenie vlády Slovenskej republiky, ktorým sa vyhlasuje prírodná rezervácia Veľký Bukovec a jej ochranné pásmo s uznesením Vlády SR č. 508/2019 a s výsledkami prerokovania zámeru vyhlásiť PR Veľký Bukovec, ktoré realizoval Okresný úrad Prešov. Na základe vyššie uvedených dôvodov preto žiadame v §2, odsek 4 súčasný text „V zóne B výrub je možné realizovať výlučne jednotlivým výberom a so súhlasom organizácie ochrany prírody a krajiny podľa § 65a ods. 2 písm. i) zákona.“ nahradiť textom „V zóne B výrub je možné realizovať výlučne jednotlivým výberom stromov v prospech ochrany samotných komponentov a so súhlasom organizácie ochrany prírody a krajiny podľa § 65a ods. 2 písm. i) zákona.“.  | O | N | Predmetný text § 2 ods. 4 vlastného materiálu je identický s ustanovením § 2 ods. 4 druhá veta vládou Slovenskej republiky schváleného a účinného nariadenia vlády Slovenskej republiky č. 237/2020 Z. z., ktorým sa vyhlasuje prírodná rezervácia Vihorlatský prales. |